ᱥᱟᱱ ᱯᱷᱨᱟᱱᱥᱤᱥᱠᱳ

ᱥᱟᱱ ᱯᱷᱨᱟᱱᱥᱤᱥᱠᱳ (ᱤᱝᱞᱤᱥ San Francisco) ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱠᱮᱞᱤᱯᱷᱳᱨᱱᱤᱭᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱟᱯᱮᱛ ᱠᱟᱱᱟ᱾ ᱠᱮᱞᱤᱯᱷᱳᱨᱱᱤᱭᱟ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱜ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱑᱖ ᱟᱱᱟᱜ ᱟᱯᱮᱛ ᱠᱟᱱᱟ᱾ ᱒᱐᱑᱙ ᱥᱮᱨᱢᱟ ᱞᱮᱠᱟᱛᱮ ᱱᱚᱰᱮ ᱘᱘᱑,᱕᱔᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱟᱯᱮᱛ ᱔᱖.᱘᱙ sq ᱢᱟᱭᱤᱞ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱥᱟᱱ ᱯᱷᱨᱟᱱᱥᱤᱥᱠᱳ ᱮᱛᱚᱢ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱞᱟᱠᱪᱟᱨ, ᱠᱟᱹᱣᱰᱤᱟᱹᱨᱤ ᱟᱨ ᱦᱮᱡ–ᱥᱮᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱞᱮᱠᱷᱟᱡᱚᱠᱷ ᱴᱚᱴᱷᱟ (statistical area) ᱞᱮᱠᱟᱛᱮ ᱔.᱗ ᱢᱤᱞᱤᱭᱚᱱ ᱦᱚᱲ ᱥᱟᱶ ᱱᱚᱣᱟ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱑᱒ ᱟᱱᱟᱜ ᱢᱟᱯᱮᱛ ᱮᱨᱤᱭᱟ ᱠᱟᱱᱟ ᱟᱨ ᱠᱟᱹᱣᱰᱤᱟᱹᱨᱤ ᱞᱮᱠᱟᱛᱮ ᱯᱩᱱᱟᱜ ᱟᱯᱮᱛ ᱠᱟᱱᱟ, ᱒᱐᱑᱘ ᱥᱮᱨᱢᱟ ᱨᱮ $᱕᱔᱙ ᱵᱤᱞᱤᱭᱚᱱ ᱜᱤᱰᱤᱯᱤ ᱥᱟᱶ᱾ ᱑᱗᱗᱖ ᱥᱮᱨᱢᱟ ᱮᱥᱯᱮᱱᱤᱥ ᱜᱟᱵᱟᱫ ᱚᱠᱛᱚ ᱨᱮ ᱱᱚᱰᱮ ᱢᱤᱫ ᱫᱩᱨᱜᱳ ᱠᱚ ᱵᱮᱱᱟᱣ ᱞᱮᱫᱟ ᱟᱨ ᱯᱷᱨᱟᱱᱥᱤᱥ ᱚᱯᱷ ᱮᱥᱤᱥᱤ ᱟᱜ ᱧᱩᱛᱩᱢ ᱛᱮ ᱱᱚᱣᱟ ᱴᱳᱴᱷᱟ ᱨᱮᱱᱟᱜ ᱧᱩᱛᱩᱢ ᱠᱚ ᱧᱩᱛᱩᱢ ᱞᱮᱫᱟ᱾ ᱑᱘᱔᱘ ᱥᱮᱨᱢᱟ ᱠᱮᱞᱤᱯᱷᱳᱨᱱᱤᱭᱟ ᱨᱮ ᱡᱮᱢᱥ ᱢᱟᱨᱥᱟᱞ ᱥᱳᱱᱟ ᱥᱮᱸᱫᱨᱟ ᱧᱟᱢ ᱛᱟᱭᱚᱢ ᱱᱚᱰᱮ ᱟᱭᱢᱟ ᱦᱚᱲ ᱦᱤᱡᱩᱜ ᱠᱚ ᱞᱟᱜᱟᱣ ᱮᱱᱟ᱾ ᱢᱤᱫ ᱥᱮᱨᱢᱟ ᱨᱮᱜᱮ ᱦᱚᱲᱮᱞ ᱑᱐᱐᱐ ᱠᱷᱚᱱ ᱒᱕᱐᱐᱐ ᱜᱟᱱ ᱠᱚ ᱰᱷᱮᱨ ᱮᱱ ᱥᱟᱶ ᱱᱚᱣᱟ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱛᱟᱭᱚᱢ ᱱᱟᱠᱷᱟ ᱥᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱟᱯᱮᱛ ᱞᱮᱠᱟᱛᱮ ᱵᱮᱱᱟᱣ ᱮᱱᱟ᱾ ᱑᱙᱐᱖ ᱥᱮᱨᱢᱟ ᱨᱮ ᱫᱷᱟᱹᱨᱛᱤ ᱞᱟᱲᱟᱣ ᱟᱨ ᱥᱮᱜᱮᱸᱞ ᱩᱰᱩᱝ ᱠᱷᱟᱹᱛᱤᱨ ᱟᱯᱮᱛ ᱨᱮᱱᱟᱜ ᱟᱭᱢᱟ ᱴᱚᱴᱷᱟ ᱜᱮ ᱪᱟᱵᱟ ᱞᱮᱱᱟ᱾ ᱱᱟᱜᱟᱢ ᱚᱛᱱᱚᱜ ᱥᱟᱱ ᱯᱷᱨᱟᱱᱥᱤᱥᱠᱳ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱛᱟᱭᱚᱢ ᱥᱮᱡ, ᱥᱟᱱ ᱯᱷᱨᱟᱱᱥᱤᱥᱠᱳ ᱦᱩᱰᱳᱛ ᱨᱮᱱᱟᱜ ᱮᱛᱚᱢ ᱥᱮᱡ ᱟᱨ ᱢᱩᱜᱩᱢ ᱢᱟᱫᱚᱨᱭᱟ ᱟᱨ ᱥᱟᱱ ᱯᱷᱨᱟᱱᱥᱤᱥᱠᱳ ᱦᱩᱫᱚᱨᱭᱟ ᱟᱲᱮ ᱨᱮᱱᱟᱜ ᱴᱚᱴᱷᱟ ᱠᱚ ᱤᱫᱤ ᱠᱟᱛᱮᱡ ᱢᱮᱱᱟᱜᱼᱟ᱾ ᱧᱮᱢᱮᱫ ᱞᱮᱠᱟᱱ ᱟᱭᱢᱟ ᱦᱩᱰᱳᱛ -ᱟᱞᱠᱟᱴᱨᱟᱡᱽ, ᱴᱨᱮᱟᱥᱩᱨᱮ ᱦᱩᱰᱳᱛ ᱟᱨ ᱟᱭᱨᱵᱮ ᱵᱩᱭᱮᱱᱟ ᱦᱩᱰᱳᱛ ᱟᱨ ᱛᱷᱚᱨᱟ ᱟᱞᱟᱢᱮᱰᱟ ᱦᱩᱰᱳᱛ, ᱨᱮᱰ ᱨᱚᱠ ᱦᱩᱰᱳᱛ ᱟᱨ ᱟᱱᱡᱮᱞ ᱦᱩᱰᱳᱛ ᱟᱯᱮᱛ ᱨᱮᱱᱟᱜ ᱴᱚᱴᱷᱟ ᱠᱟᱱᱟ᱾ ᱟᱨᱦᱚᱸ ᱫᱚᱨᱭᱟ ᱟᱨᱮ ᱯᱷᱟᱨᱟᱞᱳᱱ ᱦᱩᱰᱳᱛ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱒᱗ ᱢᱟᱭᱤᱞ (᱔᱓ ᱠᱤᱢᱤ) ᱥᱟᱹᱜᱤᱱ ᱢᱩᱜᱩᱢ ᱢᱟᱫᱚᱨᱭᱟ ᱛᱟᱞᱟ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱟᱯᱮᱛ ᱥᱤᱭᱶᱲ ᱛᱟᱞᱟ ᱨᱮ ᱕᱐ ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱵᱩᱨᱩ ᱢᱮᱱᱟᱜᱼᱟ᱾ ᱰᱮᱢᱚᱜᱽᱨᱟᱯᱷᱤ ᱥᱮᱞᱮᱫ ᱯᱚᱱᱚᱛ ᱦᱚᱲᱞᱮᱠᱷᱟ ᱮᱠᱮᱴ ᱟᱜ ᱢᱳᱱᱮ ᱞᱮᱠᱟᱛᱮ ᱑ ᱡᱩᱞᱟᱭ ᱒᱐᱑᱙ ᱥᱮᱨᱢᱟ ᱨᱮ ᱥᱟᱱ ᱯᱷᱨᱟᱱᱥᱤᱥᱠᱳ ᱨᱮᱱ ᱦᱚᱲᱮᱞ ᱘᱘᱑,᱕᱔᱙ ᱜᱟᱱ, ᱢᱤᱫ sq ᱢᱟᱭᱤᱞ ᱨᱮ ᱑᱘,᱘᱓᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱡᱟᱹᱛᱤ, ᱫᱷᱚᱨᱚᱢ ᱟᱨ ᱯᱟᱹᱨᱥᱤ ᱥᱟᱱ ᱯᱷᱨᱟᱱᱥᱤᱥᱠᱳ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱯᱩᱸᱲ ᱦᱚᱲ ᱢᱮᱱᱟᱜ ᱠᱚᱣᱟ ᱔᱑.᱙% ᱱᱩᱠᱚ ᱫᱚ ᱑᱙᱔᱐ ᱥᱮᱨᱢᱟ ᱨᱮ ᱙᱒.᱕% ᱠᱚ ᱛᱟᱦᱮᱸ ᱠᱟᱱᱟ᱾ ᱒᱐᱑᱐ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱥᱟᱱ ᱯᱷᱨᱟᱱᱥᱤᱥᱠᱳ ᱨᱮᱱ ᱡᱟᱹᱛᱤ ᱠᱚ ᱫᱚ ᱺ ᱓᱙᱐,᱓᱘᱗ ᱜᱟᱱ ᱯᱩᱸᱲ (᱔᱘%), ᱒᱖᱗,᱙᱑᱕ ᱜᱟᱱ ᱨᱤᱥᱤ (᱓᱓%), ᱔᱘,᱘᱗᱐ ᱜᱟᱱ ᱟᱯᱨᱤᱠᱤ ᱟᱢᱮᱨᱤᱠᱤ (᱖%) ᱟᱨ ᱮᱴᱟᱜ᱾ ᱠᱟᱹᱣᱰᱤᱟᱹᱨᱤ ᱞᱟᱠᱪᱟᱨ ᱥᱮᱪᱮᱫ ᱦᱮᱡᱽᱥᱮᱱ ᱟᱨᱦᱚ ᱧᱮᱞ ᱢᱮ ᱵᱟᱨᱦᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ Virtual Museum of the City of San Francisco ᱥᱟᱹᱠᱷᱭᱟᱹᱛ